ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΟΝ ΠΡΟΥΠΟΛΟΓΙΣΜΟ ΤΗΣ ΑΡΧΗΣ ΗΛΕΚΤΡΙΣΜΟΥ ΚΥΠΡΟΥ ΓΙΑ ΤΟ ΟΙΚΟΝΟΜΙΚΟ ΕΤΟΣ ΠΟΥ ΛΗΓΕΙ ΤΗΝ ΤΡΙΑΚΟΣΤΗ ΠΡΩΤΗ ΔΕΚΕΜΒΡΙΟΥ ΤΟΥ ΕΤΟΥΣ ΔΥΟ ΧΙΛΙΑΔΕΣ ΕΙΚΟΣΙ ΤΡΙΑ

|  |  |
| --- | --- |
| Προοίμιο.194 του 1987318 του 198752 του 198869 του 1989186 του 199119(Ι) του 200135(Ι) του 2012. | ΕΠΕΙΔΗ, σύμφωνα με τις διατάξεις του άρθρου 3 του περί Νομικών Προσώπων Δημοσίου Δικαίου (Ψήφιση Προϋπολογισμών) Νόμου, ο ετήσιος προϋπολογισμός κάθε νομικού προσώπου δημοσίου δικαίου και κάθε συμπληρωματικός προϋπολογισμός αυτού, καταρτίζονται και κατατίθενται στη Βουλή των Αντιπροσώπων για ψήφιση με τον ίδιο τρόπο και διαδικασία που αναφέρονται σε αυτόν, |
|  |  |
| 20(Ι) του 2014123(Ι) του 2016133(Ι) του 2016159(Ι) του 2017. | ΚΑΙ ΕΠΕΙΔΗ, με βάση τις διατάξεις του περί της Δημοσιονομικής Ευθύνης και του Δημοσιονομικού Πλαισίου Νόμου, ο ετήσιος προϋπολογισμός των κρατικών οργανισμών και κάθε αναθεωρημένος προϋπολογισμός αυτού, καταρτίζονται και κατατίθενται στη Βουλή των Αντιπροσώπων για ψήφιση κατά τον ίδιο τρόπο και διαδικασία που αναφέρονται σε αυτόν, |
|  |  |
|  | ΚΑΙ ΕΠΕΙΔΗ, είναι αναγκαία η πρόβλεψη για εκείνες τις δαπάνες της Αρχής Ηλεκτρισμού Κύπρου για το έτος που λήγει την 31η Δεκεμβρίου 2023 για τις οποίες δεν έχει ήδη γίνει πρόβλεψη ή δεν θα γίνει τέτοια αργότερα από οποιονδήποτε Νόμο, |
|  |  |
|  | ΚΑΙ ΕΠΕΙΔΗ, είναι αναγκαία η δημιουργία ορισμένων νέων θέσεων και η κατάργηση ορισμένων υφισταμένων θέσεων, |
|  |  |
|  | Για όλους τους πιο πάνω λόγους, η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος. | 1. Ο παρών Νόμος θα αναφέρεται ως ο περί Προϋπολογισμού της Αρχής Ηλεκτρισμού Κύπρου του 2023 Νόμος του 2022.
 |
|  |  |
| Έγκριση κονδυλίωνύψους €2.743.461.000 για τη χρήση του έτους που λήγει την 31η Δεκεμβρίου 2023. | 1. Επιπροσθέτως των ποσών που έχουν ήδη προϋπολογισθεί νόμιμα για τη χρήση της Αρχής Ηλεκτρισμού Κύπρου ή που θα προϋπολογιστούν αργότερα νόμιμα για τη χρήση αυτή, εγκρίνεται όπως χρησιμοποιηθεί από την Αρχή Ηλεκτρισμού Κύπρου για τη χρήση του έτους που λήγει την 31η Δεκεμβρίου 2023 ποσό που δεν υπερβαίνει τα δύο δισεκατομμύρια επτακόσια σαράντα τρία εκατομμύρια τετρακόσιες εξήντα μία χιλιάδες ευρώ για την κάλυψη των δαπανών της Αρχής Ηλεκτρισμού Κύπρου για την περίοδο αυτή.
 |
|  |  |
| Ειδίκευση των ποσών που θα δαπανηθούν. ΠρώτοςΠίνακας. | 1. Το ποσό που εγκρίνεται δυνάμει των διατάξεων του άρθρου 2 χορηγείται ως ειδικευμένη πίστωση, για τις υπηρεσίες και τους σκοπούς που αναφέρονται στο Δελτίο Δαπανών που περιλαμβάνεται στον Πρώτο Πίνακα.
 |
|  |  |
| Χρησιμοποίηση του περισσεύματος ορισμένων άρθρων για την κάλυψη του ελλείμματος άλλων άρθρων κάτω από το ίδιο Κεφάλαιο. Πρώτος Πίνακας. | 4.-(1) Τηρουμένων των διατάξεων των επιφυλάξεων, εφόσον το ολικό ποσό που θα δαπανηθεί για τις υπηρεσίες και τους σκοπούς που αναφέρονται και εξειδικεύονται, αντίστοιχα, κάτω από κάθε άρθρο στον Πρώτο Πίνακα δεν θα υπερβεί το ολικό ποσό που χορηγείται με τον παρόντα Νόμο ως ειδικευμένη πίστωση για τις εν λόγω υπηρεσίες και σκοπούς, αντίστοιχα, οποιοδήποτε περίσσευμα που προκύπτει από οποιοδήποτε άρθρο για τις εν λόγω υπηρεσίες και σκοπούς, είτε από την εξοικονόμηση δαπανών στο εν λόγω άρθρο είτε γιατί το ποσό που ψηφίστηκε για το εν λόγω άρθρο υπερβαίνει το ποσό που απαιτήθηκε και δαπανήθηκε με βάση τον παρόντα Νόμο σε σχέση με το εν λόγω άρθρο, δύναται με την έγκριση του διοικητικού συμβουλίου της Αρχής Ηλεκτρισμού Κύπρου να διατεθεί και να δαπανηθεί για την κάλυψη του ελλείμματος οποιουδήποτε ποσού δαπανήθηκε πάνω σε οποιοδήποτε άλλο άρθρο του ίδιου Κεφαλαίου του Πρώτου Πίνακα: |
|  |  Νοείται ότι, οποιαδήποτε εξοικονόμηση πάνω στα άρθρα «Απρόβλεπτες Δαπάνες λόγω ανωτέρας βίας σε Σταθμούς Μεταφοράς/Παραγωγής» και «Μη Προβλέψιμες Δαπάνες Καυσίμων, Αγοράς Ηλεκτρικής Ενέργειας και Λειτουργού Αγοράς» του Κεφαλαίου 6 του Πρώτου Πίνακα δεν δύναται να διατεθεί και να δαπανηθεί για την κάλυψη του ελλείμματος οποιουδήποτε ποσού που δαπανήθηκε πάνω σε οποιοδήποτε των προαναφερόμενων άρθρων ή πάνω σε οποιοδήποτε άλλο άρθρο του ίδιου Κεφαλαίου, αλλά ούτε και οποιαδήποτε εξοικονόμηση πάνω σε οποιοδήποτε άλλο άρθρο του ίδιου Κεφαλαίου δύναται να διατεθεί και δαπανηθεί για την κάλυψη του ελλείμματος οποιουδήποτε ποσού από τα πάνω αναφερόμενα άρθρα: |
|  |  |
|  |  Νοείται περαιτέρω ότι, οποιαδήποτε εξοικονόμηση από παράλειψη εκτέλεσης οποιασδήποτε υπηρεσίας ή σκοπού δε θεωρείται ως εξοικονόμηση για τους σκοπούς του παρόντος άρθρου. |
|  |  |
|  |  (2) Σε περίπτωση που προκύπτει έλλειμμα από ποσό που δαπανήθηκε πάνω σε οποιοδήποτε άρθρο του Κεφαλαίου «Δαπάνες Καυσίμων, Αγοράς Ηλεκτρικής Ενέργειας και Λειτουργού Αγοράς» του Πρώτου Πίνακα, δύναται, μετά από έγκριση του διοικητικού συμβουλίου της Αρχής Ηλεκτρισμού Κύπρου, να μεταφερθούν πιστώσεις από το άρθρο «Μη Προβλέψιμες Δαπάνες Καυσίμων, Αγοράς Ηλεκτρικής Ενέργειας και Λειτουργού Αγοράς» του Κεφαλαίου «Απρόβλεπτες Δαπάνες» του Πρώτου Πίνακα και να δαπανηθούν για την κάλυψη του αναφερόμενου ελλείμματος. |
|  |  |
|  |  (3) Σε περίπτωση που δεν υπάρχουν εξοικονομήσεις, όπως προβλέπεται στο εδάφιο (1), δύναται, μετά από έγκριση του διοικητικού συμβουλίου της Αρχής Ηλεκτρισμού Κύπρου, να μεταφερθούν πιστώσεις από το άρθρο "Μη Προβλέψιμες Δαπάνες και Αποθεματικό" του Κεφαλαίου "Απρόβλεπτες Δαπάνες" του Πρώτου Πίνακα και να δαπανηθούν για την κάλυψη του ελλείμματος οποιουδήποτε ποσού που δαπανήθηκε πάνω σε οποιοδήποτε άλλο άρθρο των Κεφαλαίων του Πρώτου Πίνακα. |
|  |  |
|  |  (4) Μέσα σε τρεις (3) μήνες από την παραχώρηση έγκρισης από το διοικητικό συμβούλιο της Αρχής Ηλεκτρισμού Κύπρου, σύμφωνα με τις διατάξεις των εδαφίων (1), (2) και (3) κατατίθεται από τον Υπουργό Ενέργειας, Εμπορίου και Βιομηχανίας ενώπιον της Βουλής των Αντιπροσώπων έκθεση που να δεικνύει τις περιπτώσεις για τις οποίες δόθηκε τέτοια έγκριση και τις συνθήκες κάτω από τις οποίες αυτή χορηγήθηκε. |
|  |  |
|  |  (5) Κάθε υπέρβαση κονδυλίων κατά παράβαση της διαδικασίας που προβλέπονται στα εδάφια (1), (2) και (3) θεωρείται ότι δεν έγινε νόμιμα και οι λειτουργοί που ασκούν έλεγχο πάνω στα κονδύλια από τα οποία έγινε η υπέρβαση καθίστανται προσωπικά υπεύθυνοι για κάθε υπέρβαση που διενεργήθηκε ή θα διενεργηθεί. |
|  |  |
| Δημιουργία νέων θέσεων.Δεύτερος Πίνακας.Πρώτο Μέρος.  | 5.-(1) Δημιουργούνται οι νέες θέσεις που αναφέρονται στο Πρώτο Μέρος του Δευτέρου Πίνακα. |
|  |  |
|  |  (2) Κάθε διοριζόμενος σε οποιαδήποτε νέα θέση που δημιουργείται με βάση τις διατάξεις του παρόντος άρθρου είναι δυνατόν να υπαχθεί στον θεσμό της εναλλαξιμότητας, αν και όταν νόμος ήθελε προβλέψει τούτο. |
|  |  |
| Κατάργηση θέσεων.Δεύτερος Πίνακας.ΔεύτεροΜέρος. | 6. Οι θέσεις που αναφέρονται στο Δεύτερο Μέρος του Δεύτερου Πίνακα καταργούνται. |
|  |  |
| Μείωση κλιμάκων εισδοχής.Παράρτημα. | 7.-(1) Ανεξαρτήτως των διατάξεων οποιουδήποτε άλλου Νόμου ή Κανονισμών που ρυθμίζουν τη μισθοδοσία των θέσεων στην Αρχή Ηλεκτρισμού Κύπρου, πρόσωπο που από την 1η Ιανουαρίου 2012 και στο εξής διορίζεται σε θέση Πρώτου Διορισμού ή σε θέση Πρώτου Διορισμού και Προαγωγής στις κατώτερες θέσεις των υφιστάμενων δομών θέσεων που περιλαμβάνονται στον παρόντα Νόμο ή προσλαμβάνονται πάνω σε έκτακτη βάση ή με σύμβαση για εκτέλεση καθηκόντων που αντιστοιχούν στις κατώτερες θέσεις των υφιστάμενων δομών της Αρχής Ηλεκτρισμού Κύπρου λαμβάνουν, κατά τα δύο (2) πρώτα έτη της υπηρεσίας ή απασχόλησης τους, ετήσιο βασικό μισθό ανάλογα με την κλίμακα έκαστης θέσης, όπως δεικνύονται στο Παράρτημα «Μισθοδοτικές Κλίμακες». |
|  |  |
|  |  (2) Με τη συμπλήρωση είκοσι τεσσάρων (24) μηνών υπηρεσίας ή απασχόλησης στον υπό αναφορά βασικό μισθό της μειωμένης κλίμακας εισδοχής, ο εργοδοτούμενος τοποθετείται στην αρχική βαθμίδα της μισθοδοτικής κλίμακας της θέσης, όπως αυτή αναφέρεται στο οικείο σχέδιο υπηρεσίας ή σε σημείωση στον παρόντα Νόμο: |
|  |  |
|  |  Νοείται ότι, η μείωση των κλιμάκων εισδοχής δεν τυγχάνει εφαρμογής στις περιπτώσεις- |
|  |  |
|  | (α) | υπαλλήλων που κατέχουν μόνιμη θέση, οι οποίοι είτε διορίστηκαν πριν από την 1η Ιανουαρίου 2012, είτε διορίστηκαν μετά την ημερομηνία αυτή και υπηρέτησαν συνολικά για είκοσι τέσσερις (24) μήνες σε μειωμένη κλίμακα εισδοχής, και χωρίς να μεσολαβήσει διακοπή διορίζονται ή προάγονται σε άλλη θέση ή αποσπώνται για οποιοδήποτε σκοπό, |
|  |  |  |
|  | (β) | έκτακτου υπαλλήλου ή με σύμβαση προσωπικού που είτε προσλήφθηκε πριν από την ημερομηνία αυτή 1η Ιανουαρίου 2012, είτε προσλήφθηκε μετά την ημερομηνία αυτή και απασχολήθηκε συνολικά για είκοσι τέσσερις (24) μήνες σε μειωμένη κλίμακα εισδοχής, και διορίζεται σε θέση, χωρίς να έχει μεσολαβήσει διακοπή μεταξύ της ημερομηνίας διορισμού και της απασχόλησης σε έκτακτη βάση ή με σύμβαση, |
|  |  |  |
|  | (γ) | έκτακτου υπαλλήλου ή με σύμβαση προσωπικού του οποίου διαφοροποιούνται οι όροι απασχόλησης χωρίς να έχει μεσολαβήσει διακοπή στην απασχόληση στον Οργανισμό και είτε είχε προσληφθεί μετά την ημερομηνία αυτή και έχει ήδη απασχοληθεί συνολικά για είκοσι τέσσερις (24) μήνες σε μειωμένη κλίμακα εισδοχής, και |
|  |  |  |
|  | (δ) | μόνιμου ή έκτακτου ή ωρομίσθιου υπαλλήλου της κρατικής υπηρεσίας ή νομικού προσώπου δημοσίου δικαίου που διορίζεται σε μόνιμη θέση στην Αρχή Ηλεκτρισμού Κύπρου, καθώς και μόνιμου ή έκτακτου προσωπικού της κρατικής υπηρεσίας ή νομικού προσώπου δημοσίου δικαίου που προσλαμβάνεται σε έκτακτη βάση στην Αρχή Ηλεκτρισμού Κύπρου, χωρίς να έχει μεσολαβήσει διακοπή της απασχόλησης, και, είτε είχε διοριστεί ή προσληφθεί πριν από την 1η Ιανουαρίου 2012 στην κρατική υπηρεσία ή στο νομικό πρόσωπο δημοσίου δικαίου, είτε είχε υπηρετήσει ή απασχοληθεί στην κρατική υπηρεσία ή στο νομικό πρόσωπο δημοσίου δικαίου συνολικά για είκοσι τέσσερις (24) μήνες σε μειωμένη κλίμακα εισδοχής, πριν διοριστεί στην Αρχή Ηλεκτρισμού Κύπρου: |
|  |  |  |
|  |  Νοείται ότι, υπηρεσία ή απασχόληση σε μειωμένη κλίμακα εισδοχής στην κρατική υπηρεσία ή στο νομικό πρόσωπο δημόσιου δικαίου συμψηφίζεται με υπηρεσία ή απασχόληση σε μειωμένη κλίμακα εισδοχής στον Οργανισμό για σκοπούς συμπλήρωσης των είκοσι τεσσάρων (24) μηνών.  |
|  |  |
|  |  (3) Ενδεχόμενη προηγούμενη υπηρεσία ή απασχόληση σε μειωμένη κλίμακα εισδοχής, συμψηφίζεται με την υπηρεσία ή απασχόληση σε μειωμένη κλίμακα εισδοχής άλλης θέσης ή καθεστώτος απασχόλησης στον ίδιο εργοδότη για σκοπούς συμπλήρωσης των είκοσι τεσσάρων (24) μηνών:  |
|  |  |
|  |  Νοείται ότι, για σκοπούς συμπλήρωσης των είκοσι τεσσάρων (24) μηνών λαμβάνονται υπόψη οι ίδιες περίοδοι υπηρεσίας ή απασχόλησης που λαμβάνονται υπόψη για σκοπούς παραχώρησης της ετήσιας μισθοδοτικής προσαύξησης. |
|  |  |
|  |  (4) Ο όρος «θέσεις» περιλαμβάνει μόνιμες θέσεις στην Αρχή Ηλεκτρισμού Κύπρου, με τις υπό αναφορά κλίμακες εισδοχής και ο όρος «πρόσωπα που προσλαμβάνονται πάνω σε έκτακτη βάση ή με σύμβαση» περιλαμβάνει εργοδοτούμενους σε έκτακτη βάση ή εργοδοτούμενους καθορισμένης διάρκειας ή εργοδοτούμενους αορίστου χρόνου και πρόσωπα με παρόμοιο καθεστώς απασχόλησης που προσλαμβάνονται σύμφωνα με τον κατά περίπτωση Νόμο. |
|  |  |
|  |  (5) Ο Υπουργός Οικονομικών έχει εξουσία να αποφασίζει για την άρση ανωμαλιών και την επίλυση προβλημάτων που δυνατό να προκύψουν από την εφαρμογή των διατάξεων του παρόντος άρθρου.  |
|  |  |
| Απαγόρευση προσλήψεων εκτάκτων υπαλλήλων και πρόσθετου έκτακτου προσωπικού για την κάλυψη έκτακτων και εποχιακών αναγκών. | 8. Ανεξαρτήτως των διατάξεων του παρόντος Νόμου ή οποιουδήποτε άλλου Νόμου ή Κανονισμών που εκδίδονται δυνάμει αυτού, ουδεμία δαπάνη διενεργείται για την πρόσληψη πρόσθετων εκτάκτων υπαλλήλων και πρόσθετου έκτακτου προσωπικού για την κάλυψη εποχιακών αναγκών σε αριθμό που να υπερβαίνει τον αριθμό του υπηρετούντος προσωπικού για εποχιακές ανάγκες κατά το έτος 2022 και πρόσθετων προσώπων για την κάλυψη έκτακτων αναγκών για χρονικό διάστημα που δεν υπερβαίνει κατ' ανώτατο όριο τις δεκαπέντε (15) εργάσιμες μέρες:  |
|  |  |
|  |  Νοείται ότι, οι διατάξεις του παρόντος άρθρου δεν επηρεάζουν με οποιονδήποτε τρόπο την ανανέωση συμβολαίων υπηρετούντων εκτάκτων υπαλλήλων ή προσώπων για κάλυψη εποχιακών ή εκτάκτων αναγκών. |
|  |  |
| Απαγόρευση σύναψης σύμβασης ή συμφωνίας για σκοπούς παροχής άτοκου δανείου για απόκτηση ιδιωτικού οχήματος από το προσωπικό της Αρχής Ηλεκτρισμού Κύπρου. | 9. Ανεξαρτήτως των διατάξεων οποιουδήποτε άλλου Νόμου ή Κανονισμών ή οποιασδήποτε άλλης σύμβασης ή συμφωνίας, ουδεμία δαπάνη ή/και σύναψη σύμβασης ή συμφωνίας δύναται να διενεργηθεί για σκοπούς παροχής άτοκου δανείου σε σχέση με την αγορά ιδιωτικού μηχανοκινήτου οχήματος από το προσωπικό της Αρχής Ηλεκτρισμού Κύπρου: |
|  |  |
|  |  Νοείται ότι, προκαταβολή για την αγορά μηχανοκίνητου οχήματος δύναται να παραχωρηθεί με βάση καθορισμένα κριτήρια και προϋποθέσεις σε κατηγορίες μόνιμου και ωρομίσθιου προσωπικού που εγκρίνονται κατ' αξίαν από το Υπουργείο Οικονομικών. |
|  |  |
| Αναπροσαρμογή του ύψους των απολαβών. | 10.-(1) Ανεξαρτήτως των διατάξεων οποιουδήποτε άλλου Νόμου ή Κανονισμών που ρυθμίζουν θέματα μισθοδοσίας, ο μισθός ή η αντιμισθία ή η αποζημίωση ή η χορηγία των αξιωματούχων και των υπαλλήλων της Αρχής Ηλεκτρισμού Κύπρου οποιασδήποτε βαθμίδας, οι οποίοι συμπληρώνουν την ηλικία των εξήντα τριών (63) ετών και οι οποίοι είναι δικαιούχοι αναλογικής σύνταξης από το Ταμείο Κοινωνικών Ασφαλίσεων, μειώνεται κατά το ύψος της αναλογικής σύνταξης που αντιστοιχεί σε υπηρεσία μέχρι τετρακόσιους (400) μήνες στην Αρχή Ηλεκτρισμού Κύπρου, ανάλογα με την υπηρεσία έκαστου αξιωματούχου ή υπαλλήλου. |
|  |  |
|  |  (2) Ο Υπουργός Οικονομικών έχει εξουσία να αποφασίζει για την άρση ανωμαλιών και την επίλυση προβλημάτων που δυνατό να προκύψουν από την εφαρμογή της παρούσας ρύθμισης. |
|  |  |
| Φορολόγηση επιδομάτων. | 11. Ανεξαρτήτως των διατάξεων οποιουδήποτε άλλου Νόμου ή Κανονισμών, τα επιδόματα παραστάσεως και φιλοξενίας υπόκεινται σε φόρο εισοδήματος. |
|  |  |
| Απαγόρευση απασχόλησης συνταξιούχων προσώπων.97(Ι) του 19973(Ι) του 199877(Ι) του 1999141(Ι) του 200169(Ι) του 200537(Ι) του 201094(Ι) του 201031(Ι) του 2012131(Ι) του 2012. | 12. Απαγορεύεται η διενέργεια οποιασδήποτε δαπάνης κάτω από οποιοδήποτε άρθρο και Κεφάλαιο του παρόντος Νόμου για την απασχόληση με οποιονδήποτε τρόπο συνταξιούχου προσώπου σύμφωνα με τις διατάξεις του περί Συντάξεων Νόμου: |
|  |  |
|  |  Νοείται ότι, οι διατάξεις του παρόντος άρθρου δεν τυγχάνουν εφαρμογής αναφορικά με την απασχόληση συνταξιούχων προσώπων- |
|  |  |
|  |  (α) | Σε πολιτειακό αξίωμα, |
|  |  |  |  |
|  |  (β) | τα οποία δεν συμπλήρωσαν το εξηκοστό πέμπτο (65ο) έτος της ηλικίας τους κατά το χρόνο έναρξης της απασχόλησης τους, |
|  |  |  |
|  |  (γ) | τα οποία απασχολούνται δυνάμει οποιουδήποτε ειδικού νόμου, |
|  |  |  |
|  |  (δ) | σε περίπτωση που δεν δημιουργείται υπαλληλική σχέση, |
|  |  |  |
| 73(Ι) του 2016 205(Ι) του 202074(I) του 2022. |  (ε) | των οποίων οι υπηρεσίες εξασφαλίζονται με σύμβαση υπηρεσιών δυνάμει των διατάξεων του περί της Ρύθμισης των Διαδικασιών Σύναψης Δημοσίων Συμβάσεων και για Συναφή Θέματα Νόμου. |
|  |  |
| Απαγόρευση αντικατάστασης υπαλλήλων που αποχωρούν. | 13. Απαγορεύεται η αντικατάσταση υπαλλήλων που αποχωρούν από την υπηρεσία για οποιοδήποτε λόγο με νέες προσλήψεις εργοδοτουμένων καθορισμένης διάρκειας. |
|  |  |
| Λειτουργοί που ασκούν έλεγχο πάνω στα κονδύλια.Συμπλήρωμα.Πρώτο Μέρος. | 14. Οι λειτουργοί που αναφέρονται στο Πρώτο Μέρος του Συμπληρώματος ορίζονται ως οι λειτουργοί που ασκούν έλεγχο πάνω στα κονδύλια της Αρχής Ηλεκτρισμού Κύπρου. |
|  |  |
| Λειτουργοί υπεύθυνοι για την είσπραξη των εσόδων.Συμπλήρωμα.ΔεύτεροςΜέρος. | 15. Οι λειτουργοί που αναφέρονται στο Δεύτερο Μέρος του Συμπληρώματος ορίζονται ως οι λειτουργοί υπεύθυνοι για την είσπραξη των εσόδων της Αρχής Ηλεκτρισμού Κύπρου. |
|  |  |
| Απαγόρευση πλήρωσης κενών θέσεων.21(Ι) του 2013153(Ι) του 2013169(Ι) του 2013157(Ι) του 2014202(Ι) του 2014195(Ι) του 201560(Ι) του 2017. | 16.-(1) Ανεξαρτήτως των διατάξεων οποιουδήποτε σε ισχύ Νόμου ή Κανονισμών που εκδίδονται δυνάμει αυτού, κατά την περίοδο που λήγει την 31η Δεκεμβρίου 2023 απαγορεύεται η πλήρωση θέσεων Πρώτου Διορισμού, θέσεων Πρώτου Διορισμού και Προαγωγής και θέσεων Προαγωγής που περιλαμβάνονται στον παρόντα Νόμο, οι οποίες είναι κενές κατά την ημερομηνία έναρξης της ισχύος του παρόντος Νόμου ή οι οποίες θα κενωθούν κατά τη διάρκεια του οικονομικού έτους, εκτός εάν έχει αρχίσει η διαδικασία πλήρωσής τους κατόπιν έγκρισης σύμφωνα με τις διατάξεις του περί της Απαγόρευσης Πλήρωσης Κενών Θέσεων στο Δημόσιο και στον Ευρύτερο Δημόσιο Τομέα (Ειδικές Διατάξεις) Νόμου. |
|  |  |
|  |  (2) Παρά τις διατάξεις του εδαφίου (1), είναι δυνατή η έναρξη διαδικασίας πλήρωσης κενής ή κενούμενης θέσης Πρώτου Διορισμού ή θέση Πρώτου Διορισμού και Προαγωγής ή θέσης Προαγωγής, μόνο στην περίπτωση που η αρμόδια για κάθε θέση αρχή υποβάλει προηγουμένως αιτιολογημένο αίτημα και της επιτραπεί η έναρξη διαδικασίας πλήρωσης κενής ή κενωθείσας θέσης, σύμφωνα με την προβλεπόμενη διαδικασία στον περί Απαγόρευσης Πλήρωσης Κενών Θέσεων στο Δημόσιο και στον Ευρύτερο Δημόσιο Τομέα (Ειδικές Διατάξεις) Νόμο. |

Αρ. Φακ.: 23.01.063.246-2022

ΠΧ/ΜΑΧ